ประกาศกรมศุลกากรประกาศกรมศุลกากรที่ ๘๗/๒๕๖๐เรื่องการดำเนินการกับของที่นำเข้ามาในราชอาณาจักรและได้นำเข้าเก็บในเขตปลอดอากรหรือเขตประกอบการเสรี ตามคำสั่งหัวหน้าคณะรักษาความสงบแห่งชาติ ที่ ๕๑/๒๕๕๙ เรื่องการดำเนินการกับของที่เก็บในเขตปลอดอากรและเขตประกอบการเสรีและของที่ใช้เป็นยุทธภัณฑ์เพื่อบรรเทาสาธารณภัยลงวันที่ ๒๕ สิงหาคม พ.ศ. ๒๕๕๙ได้กำหนดระยะเวลาให้ผู้นำของเข้าจะต้องดำเนินการให้มีการนำของออกจากเขตปลอดอากรตามกฎหมายว่าด้วยศุลกากรหรือเขตประกอบการเสรีตามกฎหมายว่าด้วยการนิคมอุตสาหกรรมแห่งประเทศไทยให้แล้วเสร็จภายในระยะเวลาสองปีนับตั้งแต่คำสั่งมีผลใช้บังคับหรือวันที่นำเข้าเก็บ แล้วแต่กรณีและให้อำนาจอธิบดีกรมศุลกากรหรือผู้ว่าการการนิคมอุตสาหกรรมแห่งประเทศไทย ขยายระยะเวลาได้ตามหลักเกณฑ์วิธีการ และเงื่อนไขที่อธิบดีกรมศุลกากรกำหนดอาศัยอำนาจตามความในข้อ ๖ ของคำสั่งหัวหน้าคณะรักษาความสงบแห่งชาติที่ ๕๑/๒๕๕๙ เรื่องการดำเนินการกับของที่เก็บในเขตปลอดอากรและเขตประกอบการเสรีและของที่ใช้เป็นยุทธภัณฑ์เพื่อบรรเทาสาธารณภัยลงวันที่ ๒๕ สิงหาคม พ.ศ. ๒๕๕๙ ประกอบกับมาตรา ๓ มาตรา ๙๗ จัตวา มาตรา ๙๗ เบญจมาตรา ๙๗ อัฏฐ และมาตรา ๙๗ นว แห่งพระราชบัญญัติศุลกากร พ.ศ. ๒๔๖๙ แก้ไขเพิ่มเติมโดยพระราชบัญญัติศุลกากร(ฉบับที่ ๑๘) พ.ศ. ๒๕๔๓ และมาตรา ๕๒/๑ และมาตรา ๕๓ แห่งพระราชบัญญัติการนิคมอุตสาหกรรมพ.ศ. ๒๕๕๐ อธิบดีกรมศุลกากรจึงออกประกาศไว้ ดังต่อไปนี้ข้อ ๑ ในประกาศนี้๑.๑ คำว่า ของ หมายความว่า ของที่นำเข้ามาในราชอาณาจักรและได้นำเข้าเก็บในพื้นที่เขตปลอดอากรโดยใช้สิทธิยกเว้นอากรตามกฎหมายว่าด้วยศุลกากรหรือเขตประกอบการเสรี โดยใช้สิทธิยกเว้นอากรตามกฎหมายว่าด้วยการนิคมอุตสาหกรรมแห่งประเทศไทยยกเว้นที่เป็นเครื่องจักร อุปกรณ์ เครื่องมือ และเครื่องใช้ รวมทั้งส่วนประกอบของของดังกล่าวที่จำเป็นต้องใช้ในการประกอบอุตสาหกรรมหรือพาณิชยกรรม๑.๒ คำว่า พื้นที่ หมายความว่าพื้นที่ในเขตปลอดอากรตามกฎหมาย ว่าด้วยศุลกากรหรือเขตประกอบการเสรีตามกฎหมายว่าด้วยการนิคมอุตสาหกรรมแห่งประเทศไทย๑.๓ คำว่า วัตถุดิบ หมายความว่าของที่นำเข้ามาผลิต ผสม ประกอบ บรรจุ หรือดำเนินการอื่นใดรวมถึงตัวอย่างหรือต้นแบบของผลิตภัณฑ์ของผู้ประกอบกิจการในพื้นที่เขตปลอดอากรประเภทอุตสาหกรรมหรือในเขตประกอบการเสรีประเภทอุตสาหกรรม๑.๔ คำว่า ผลิตภัณฑ์ หมายความว่าสินค้าที่ได้จากการนำวัตถุดิบมาผลิต ผสม ประกอบ บรรจุ หรือดำเนินการอื่นใดโดยผู้ประกอบกิจการในเขตปลอดอากร หรือโดยผู้ประกอบกิจการในเขตประกอบการเสรีข้อ ๒ กำหนดระยะเวลาในการดำเนินการให้มีการนำของออกจากพื้นที่เขตปลอดอากรหรือเขตประกอบการเสรี๒.๑ รถยนต์ใหม่สำเร็จรูปตามประเภทพิกัดศุลกากร ๘๗๐๒ และ ๘๗๐๓ ที่นำเข้ามาในราชอาณาจักรและได้นำเข้าเก็บในพื้นที่เขตปลอดอากรหรือเขตประกอบการเสรีก่อนวันที่ ๒๕ สิงหาคม ๒๕๕๙เป็นระยะเวลาไม่น้อยกว่าสองปีหรือรวมกันไม่น้อยกว่าสองปีให้เป็นไปตามที่กำหนดไว้ในข้อ ๒ ของคำสั่งหัวหน้าคณะรักษาความสงบแห่งชาติ ที่๕๑/๒๕๕๙ เรื่องการดำเนินการกับของที่เก็บในเขตปลอดอากรและเขตประกอบการเสรีและของที่ใช้เป็นยุทธภัณฑ์เพื่อบรรเทาสาธารณภัยลงวันที่ ๒๕ สิงหาคม พ.ศ. ๒๕๕๙๒.๒ รถยนต์ใหม่สำเร็จรูปตามประเภทพิกัดศุลกากร ๘๗๐๒ และ ๘๗๐๓ ที่นำเข้ามาในราชอาณาจักรและได้นำเข้าเก็บในพื้นที่เขตปลอดอากรหรือเขตประกอบการเสรีก่อนวันที่ ๒๕ สิงหาคม ๒๕๕๙เป็นระยะเวลาน้อยกว่าสองปีหรือรวมกันน้อยกว่าสองปีนับจากวันนำเข้าเก็บครั้งแรกให้เก็บไว้ต่อไปได้ไม่เกินสองปีนับจากวันนำเข้าเก็บครั้งแรก๒.๓ ของอื่น ๆ นอกจากที่กำหนดไว้ในข้อ ๒.๑ และข้อ ๒.๒ที่เก็บอยู่ในพื้นที่เขตปลอดอากรหรือเขตประกอบการเสรี ก่อนวันที่ ๒๕ สิงหาคม ๒๕๕๙ให้เก็บไว้ต่อไปได้ไม่เกินสองปีนับจากวันที่ ๒๕ สิงหาคม ๒๕๕๙๒.๔ ของที่ได้นำเข้าเก็บในพื้นที่เขตปลอดอากรหรือเขตประกอบการเสรีนับแต่วันที่ ๒๕ สิงหาคม ๒๕๕๙ ให้เก็บได้ไม่เกินสองปีนับแต่วันที่นำเข้าเก็บครั้งแรก๒.๕ กรณีมีการโอนย้ายของตามข้อ ๒.๒ หรือข้อ ๒.๓ หรือข้อ ๒.๔ไปยังเขตปลอดอากรหรือเขตประกอบการเสรีอื่นให้นับระยะเวลาที่เก็บของดังกล่าวต่อเนื่องไปโดยให้เก็บได้ไม่เกินสองปีนับแต่วันที่นำเข้าเก็บครั้งแรกข้อ ๓ มิให้นำระยะเวลาในการดำเนินการให้มีการนำของออกจากพื้นที่เขตปลอดอากรหรือเขตประกอบการเสรีและการนับระยะเวลาต่อเนื่องในการเก็บของในพื้นที่ตามข้อ ๒ มาใช้บังคับกับของ ดังต่อไปนี้๓.๑ ผลิตภัณฑ์ สิ่งพลอยได้ หรือสิ่งอื่นใดที่ได้จากการนำวัตถุดิบเข้ามาผลิต ผสม ประกอบ บรรจุ หรือดำเนินการอื่นใดในพื้นที่๓.๒ เครื่องจักร อุปกรณ์ เครื่องมือและเครื่องใช้รวมทั้งส่วนประกอบของของดังกล่าวที่จำเป็นต้องใช้ในการประกอบอุตสาหกรรมหรือพาณิชยกรรมรวมถึงสิ่งของสำหรับใช้ในการก่อสร้าง ประกอบ หรือติดตั้งอาคารโรงงานและของที่ใช้ในการสร้าง ประกอบ หรือติดตั้งเป็นโรงงานหรืออาคารในพื้นที่ซึ่งได้นำเข้ามาในราชอาณาจักรและได้นำเข้าไปในเขตปลอดอากรหรือเขตประกอบการเสรีโดยได้รับยกเว้นอากร ตามมาตรา ๙๗ เบญจ (๑) และ (๒) แห่งพระราชบัญญัติศุลกากร พ.ศ.๒๔๖๙ แก้ไขเพิ่มเติมโดยพระราชบัญญัติศุลกากร (ฉบับที่ ๑๘) พ.ศ. ๒๕๔๓ หรือตามมาตรา๔๘ (๑) แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒แก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่ ๔) พ.ศ.๒๕๕๐๓.๓ เครื่องจักร อุปกรณ์ เครื่องมือและเครื่องใช้รวมทั้งส่วนประกอบของของดังกล่าว นอกเหนือจากข้อ ๓.๒ ที่นำเข้าเก็บในพื้นที่ โดยใช้สิทธิยกเว้นอากรหรือลดหย่อนอัตราอากรตามกฎหมายอื่นอาทิเช่น กฎหมายส่งเสริมการลงทุน กฎหมายพิกัดอัตราศุลกากร ทั้งนี้ ให้เป็นไปตามที่กำหนดไว้ในเรื่องนั้นๆข้อ ๔ ในกรณีจำเป็นอธิบดีกรมศุลกากรหรือผู้ว่าการการนิคมอุตสาหกรรมแห่งประเทศไทยอาจขยายระยะเวลาในการดำเนินการให้มีการนำของออกจากพื้นที่เขตปลอดอากรหรือเขตประกอบการเสรีตามข้อ๒.๒ หรือข้อ ๒.๓ หรือข้อ ๒.๔ หรือข้อ ๒.๕ ได้ตามที่เห็นสมควร ทั้งนี้ ตามหลักเกณฑ์ วิธีการและเงื่อนไขดังนี้๔.๑การขอขยายระยะเวลาในกรณีจำเป็นสำหรับวัตถุดิบที่เก็บอยู่ในพื้นที่๔.๑.๑ วัตถุดิบที่เก็บในพื้นที่เขตปลอดอากร ประเภทอุตสาหกรรม ประเภทอุตสาหกรรมและพาณิชยกรรมประเภทอู่ซ่อมสร้างอากาศยานหรือเรือ ประเภทครัวการบิน ประเภทปิโตรเลียม(๑)ให้ผู้ที่ประสงค์จะขอขยายระยะเวลาการจัดเก็บวัตถุดิบไว้ในพื้นที่ยื่นคำขอขยายระยะเวลาในการดำเนินการนำวัตถุดิบออกจากพื้นที่โดยแสดงเหตุแห่งความจำเป็นว่าวัตถุดิบนั้นใช้ในกระบวนการผลิตต่อสำนักงานศุลกากรหรือด่านศุลกากรที่กำกับดูแลเขตปลอดอากรนั้น(๒)การยื่นคำขอให้ดำเนินการยื่นพร้อมกับรายงานประจำงวดตามรอบระยะเวลาบัญชีและให้แสดงรายละเอียดของคงเหลือที่ขอขยายระยะเวลาการเก็บในเขตปลอดอากรตามแบบแนบท้ายประกาศนี้กรณีผู้ประกอบกิจการในเขตปลอดอากรที่ได้รับยกเว้นการจัดส่งรายงานประจำงวดให้ยื่นเฉพาะคำขอขยายระยะเวลาตามรอบระยะเวลาบัญชีและให้แสดงรายละเอียดของคงเหลือที่ขอขยายระยะเวลาการเก็บในเขตปลอดอากรตามแบบแนบท้ายประกาศนี้เท่านั้น(๓)ให้เจ้าหน้าที่ศุลกากรผู้ที่ได้รับมอบหมายผ่อนผันให้ขยายระยะเวลาตามงวดบัญชีนั้นจนถึงงวดบัญชีถัดไป(๔)ให้สำนักงานศุลกากรหรือด่านศุลกากรที่กำกับดูแลเขตปลอดอากรแจ้งการผ่อนผันให้ขยายระยะเวลาจัดเก็บวัตถุดิบพร้อมกับรายงานประจำงวดให้สำนักสิทธิประโยชน์ทางภาษีอากรกรมศุลกากรดำเนินการต่อไป๔.๑.๒ วัตถุดิบที่เก็บในพื้นที่เขตประกอบการเสรีประเภทอุตสาหกรรมและประเภทอุตสาหกรรมและพาณิชยกรรม(๑)ให้ผู้ที่ประสงค์จะขอขยายระยะเวลาการจัดเก็บวัตถุดิบไว้ในพื้นที่ยื่นคำขอขยายระยะเวลาในการดำเนินการนำวัตถุดิบออกจากพื้นที่โดยแสดงเหตุแห่งความจำเป็นว่าวัตถุดิบนั้นใช้ในกระบวนการผลิตต่อผู้ว่าการการนิคมอุตสาหกรรมแห่งประเทศไทยหรือสำนักงานการนิคมอุตสาหกรรมแห่งประเทศไทยที่กำกับดูแลเขตประกอบการเสรีนั้น(๒)การยื่นคำขอให้ดำเนินการยื่นตามรอบระยะเวลาบัญชีและให้แสดงรายละเอียดของคงเหลือที่ขอขยายระยะเวลาการเก็บในเขตประกอบการเสรีตามแบบแนบท้ายประกาศนี้(๓) ให้ผู้ว่าการการนิคมอุตสาหกรรมแห่งประเทศไทยหรือผู้ที่ได้รับมอบหมายผ่อนผันให้ขยายระยะเวลาตามรอบระยะเวลาบัญชีนั้นจนถึงรอบระยะเวลาบัญชีถัดไป(๔)ให้การนิคมอุตสาหกรรมแห่งประเทศไทยแจ้งการผ่อนผันให้ขยายระยะเวลาจัดเก็บวัตถุดิบให้สำนักสิทธิประโยชน์ทางภาษีอากร กรมศุลกากร ทราบ(๕)หากตรวจพบวัตถุดิบคงเหลือตามรอบระยะเวลาบัญชีดังกล่าวไม่ครบถ้วนถูกต้องในภายหลังกรมศุลกากรจะแจ้งให้ผู้ประกอบกิจการในเขตประกอบการเสรีดำเนินการตามกฎหมายต่อไป๔.๒ การขอขยายระยะเวลาในกรณีจำเป็นสำหรับของนอกจากข้อ๔.๑ ที่เก็บอยู่ในพื้นที่๔.๒.๑ ของนอกจากข้อ ๔.๑.๑ ที่เก็บในพื้นที่เขตปลอดอากร(๑)ให้ผู้ที่ประสงค์จะขอขยายระยะเวลาการจัดเก็บของไว้ในพื้นที่ยื่นคำขอขยายระยะเวลาในการดำเนินการนำของออกจากพื้นที่โดยแสดงเหตุแห่งความจำเป็นนั้น เป็นการเฉพาะรายต่อสำนักงานศุลกากรหรือด่านศุลกากรที่กำกับดูแลเขตปลอดอากรนั้น(๒) การยื่นคำขอให้ดำเนินการยื่นล่วงหน้าไม่น้อยกว่า๓๐ วัน ก่อนวันครบกำหนด ๒ ปี นับแต่วันที่นำเข้าเก็บครั้งแรก(๓)ให้เจ้าหน้าที่ศุลกากรผู้ที่ได้รับมอบหมายพิจารณาเหตุแห่งความจำเป็น และอนุมัติให้ขยายระยะเวลาได้ไม่เกิน๑ ปี นับแต่วันครบกำหนดระยะเวลาจัดเก็บ ตามข้อ ๒๔.๒.๒ ของนอกจากข้อ ๔.๑.๒ ที่เก็บในพื้นที่เขตประกอบการเสรี(๑)ให้ผู้ที่ประสงค์จะขอขยายระยะเวลาการจัดเก็บของไว้ในพื้นที่ยื่นคำขอขยายระยะเวลาในการดำเนินการนำของออกจากพื้นที่โดยแสดงเหตุแห่งความจำเป็นนั้น เป็นการเฉพาะรายต่อผู้ว่าการการนิคมอุตสาหกรรมแห่งประเทศไทยหรือสำนักงานการนิคมอุตสาหกรรมแห่งประเทศไทยที่กำกับดูแลเขตประกอบการเสรีนั้น(๒) การยื่นคำขอให้ดำเนินการยื่นล่วงหน้าไม่น้อยกว่า๓๐ วัน ก่อนวันครบกำหนด ๒ ปี นับแต่วันที่นำเข้าเก็บครั้งแรก(๓)ให้เจ้าหน้าที่การนิคมอุตสาหกรรมแห่งประเทศไทยพิจารณาเหตุแห่งความจำเป็นและนำเสนอให้ผู้ว่าการการนิคมอุตสาหกรรมแห่งประเทศไทยหรือผู้ที่ได้รับมอบหมายเป็นผู้อนุมัติให้ขยายระยะเวลาได้ไม่เกิน ๑ปี นับแต่วันครบกำหนดระยะเวลาจัดเก็บตามข้อ ๒(๔) ให้การนิคมอุตสาหกรรมแห่งประเทศไทยแจ้งผลการอนุมัติให้ขยายระยะเวลาการจัดเก็บของในเขตประกอบการเสรีให้สำนักงานศุลกากรหรือด่านศุลกากรที่กำกับดูแลเขตประกอบการเสรีนั้นทราบ๔.๓ การขอขยายระยะเวลาในกรณีจำเป็นสำหรับของดังต่อไปนี้ให้ถือปฏิบัติตามข้อ ๔.๑.๑ โดยอนุโลม๔.๓.๑ของซึ่งเป็นวัสดุอุปกรณ์ที่ใช้ในกิจการปิโตรเลียมที่เก็บอยู่ในพื้นที่เขตปลอดอากรประเภทพาณิชยกรรม๔.๓.๒ของซึ่งเก็บอยู่ในพื้นที่ของผู้ประกอบกิจการในเขตปลอดอากรท่าอากาศยานสุวรรณภูมิ๔.๔ การขอขยายระยะเวลากรณีมีเหตุจำเป็นอื่น ๆ นอกจากที่กำหนดไว้ในข้อ๔.๑ ข้อ ๔.๒ และข้อ ๔.๓๔.๔.๑ กรณีของเก็บในพื้นที่เขตปลอดอากร(๑)ให้ผู้ที่ประสงค์จะขอขยายระยะเวลาการจัดเก็บของไว้ในพื้นที่ยื่นคำขอขยายระยะเวลาในการดำเนินการนำของออกจากพื้นที่โดยแสดงเหตุแห่งความจำเป็นนั้น เป็นการเฉพาะรายต่อสำนักงานศุลกากรหรือด่านศุลกากรที่กำกับดูแลเขตปลอดอากรนั้น(๒)ให้เจ้าหน้าที่ศุลกากรผู้ที่ได้รับมอบหมายพิจารณาเหตุแห่งความจำเป็น และนำเสนอให้ผู้อำนวยการสำนักงานศุลกากรที่กำกับดูแลเขตปลอดอากรนั้นหรือผู้ที่ได้รับมอบหมายเป็นผู้อนุมัติให้ขยายระยะเวลาได้๔.๔.๒ กรณีของจัดเก็บในพื้นที่เขตประกอบการเสรี(๑) ให้ผู้ที่ประสงค์จะขอขยายระยะเวลาการจัดเก็บของไว้ในพื้นที่ยื่นคำขอขยายระยะเวลาในการดำเนินการนำของออกจากพื้นที่โดยแสดงเหตุแห่งความจำเป็นนั้น เป็นการเฉพาะรายต่อผู้ว่าการการนิคมอุตสาหกรรมแห่งประเทศไทยหรือสำนักงานการนิคมอุตสาหกรรมแห่งประเทศไทยที่กำกับดูแลเขตประกอบการเสรีนั้น(๒)ให้เจ้าหน้าที่การนิคมอุตสาหกรรมแห่งประเทศไทยพิจารณาเหตุแห่งความจำเป็นและนำเสนอให้ผู้ว่าการการนิคมอุตสาหกรรมแห่งประเทศไทยหรือผู้ที่ได้รับมอบหมายเป็นผู้อนุมัติให้ขยายระยะเวลาได้(๓)ให้การนิคมอุตสาหกรรมแห่งประเทศไทยแจ้งผลการอนุมัติให้ขยายระยะเวลาการจัดเก็บของในเขตประกอบการเสรีให้สำนักงานศุลกากรหรือด่านศุลกากรที่กำกับดูแลเขตประกอบการเสรีนั้นทราบ๔.๕ของที่ครบกำหนดระยะเวลาการเก็บในเขตปลอดอากรหรือเขตประกอบการเสรีตามข้อ ๒.๒ให้เก็บไว้ต่อไปได้ไม่เกินเก้าสิบวันนับแต่วันที่ประกาศนี้มีผลใช้บังคับและเมื่อครบกำหนดแล้วให้ยื่นขอขยายระยะเวลาโดยปฏิบัติตามข้อ ๔.๔ โดยอนุโลมข้อ ๕ ของที่ต้องนำออกจากเขตปลอดอากรหรือเขตประกอบการเสรีเพื่อบังคับให้เป็นไปตามที่กำหนดไว้ในข้อ ๗ของคำสั่งหัวหน้าคณะรักษาความสงบแห่งชาติ ที่ ๕๑/๒๕๕๙ เรื่องการดำเนินการกับของที่เก็บในเขตปลอดอากรและเขตประกอบการเสรีและของที่ใช้เป็นยุทธภัณฑ์เพื่อบรรเทาสาธารณภัยลงวันที่๒๕ สิงหาคม พ.ศ. ๒๕๕๙๕.๑ของที่นำเข้าเก็บไว้ในพื้นที่เขตปลอดอากรหรือเขตประกอบการเสรีเกินกว่าระยะเวลาที่กำหนดในข้อ๒ รวมถึงของที่เก็บไว้ในพื้นที่เกินกว่ากำหนดระยะเวลาที่ขอขยายในกรณีจำเป็นตามข้อ๔ ให้นำของออกจากเขตปลอดอากรหรือเขตประกอบการเสรีเพื่อใช้หรือจำหน่ายในราชอาณาจักร โดยชำระภาษีอากรให้ถูกต้องหรือส่งของนั้นออกไปนอกราชอาณาจักร๕.๑.๑ กรณีประสงค์จะชำระค่าภาษีอากรเพื่อนำของนั้นออกจากเขตปลอดอากรหรือเขตประกอบการเสรี(๑)การผ่านพิธีการศุลกากรให้จัดทำใบขนสินค้าขาเข้าโอนย้ายภายในประเทศ โดยหลักที่ ๕ประเภทเอกสาร มีค่าเป็น P(๒) การคำนวณค่าภาษีอากร ให้ถือตามสภาพของ ราคาของ และพิกัดอัตราศุลกากรที่เป็นอยู่ในวันที่สิ้นสิทธิลงคือวันครบกำหนดในข้อ ๒ หรือวันที่ครบกำหนดระยะเวลาที่ได้ขอขยายในข้อ ๔โดยถือเป็นวันนำเข้าสำเร็จตามกฎหมายว่าด้วยศุลกากร(๓)ต้องชำระภาษีอากรต่อสำนักงานศุลกากรหรือด่านศุลกากรที่กำกับเขตปลอดอากรหรือเขตประกอบการเสรีที่ของนั้นเก็บอยู่ในพื้นที่ภายใน ๓๐ วัน นับแต่วันที่สิ้นสิทธิลง๕.๑.๒ กรณีประสงค์จะส่งของออกไปนอกราชอาณาจักร(๑) ให้จัดทำใบขนสินค้าขาออก โดยหลักที่ ๕ประเภทเอกสารมีค่าเป็น 1(๒) การคำนวณค่าภาษีอากร ให้ถือตามสภาพของ ราคาของ และพิกัดอัตราศุลกากรที่เป็นอยู่ในเวลาที่ออกใบขนสินค้าขาออกให้(๓)ให้เคลื่อนย้ายของออกจากพื้นที่เพื่อไปยังท่าหรือที่หรือสนามบินที่จะทำการส่งของออกภายใน ๓๐ วัน นับแต่วันที่สิ้นสิทธิลง คือวันครบกำหนดในข้อ ๒หรือวันที่ครบกำหนดระยะเวลาที่ได้ขอขยายในข้อ ๔๕.๒ กรณีที่ของนั้นไม่มีการดำเนินการตามข้อ ๕.๑ ภายใน ๓๐ วันนับแต่วันที่สิ้นสิทธิลง๕.๒.๑ความรับผิดในค่าภาษีอากรเป็นของผู้นำของเข้าไปในพื้นที่เขตปลอดอากร หรือเขตประกอบการเสรีในครั้งสุดท้ายโดยให้ถือว่าวันที่ครบกำหนดในข้อ ๒ หรือวันที่ครบกำหนดระยะเวลาที่ได้ขอขยายในข้อ ๔เป็นวันที่สิ้นสิทธิลงและถือเป็นวันนำเข้าสำเร็จตามกฎหมายว่าด้วยศุลกากร๕.๒.๒ เจ้าหน้าที่ศุลกากรผู้มีอำนาจหน้าที่หรือผู้ที่ได้รับมอบหมายของสำนักงานศุลกากรหรือด่านศุลกากรที่กำกับดูแลเขตปลอดอากรหรือเขตประกอบการเสรีจะดำเนินการออกแบบแจ้งการประเมินอากร (กศก. ๑๑๕)เพื่อแจ้งให้ผู้นำของเข้าทราบ๕.๒.๓ เมื่อได้รับแบบแจ้งการประเมินอากรแล้วผู้นำของเข้าไปในพื้นที่ต้องชำระค่าภาษีอากร ณ หน่วยงานศุลกากรที่ออกแบบแจ้ง หรือที่ทำการศุลกากรซึ่งกรมศุลกากรกำหนดให้เสร็จสิ้นภายใน๓๐ วันนับแต่วันที่ได้รับแจ้งข้อ ๖[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศณ วันที่ ๓๑ กรกฎาคม พ.ศ. ๒๕๖๐กุลิศ สมบัติศิริอธิบดีกรมศุลกากร[เอกสารแนบท้าย]๑. รายละเอียดของคงเหลือที่ขอขยายระยะเวลาการเก็บในเขตปลอดอากร/เขตประกอบการเสรีแบบแนบท้ายประกาศกรมศุลกากรที่ ๘๗/๒๕๖๐(ดูข้อมูลจากภาพกฎหมาย)พรวิภา/อัญชลี/จัดทำ๑๑ กันยายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๒๑ ง/หน้า ๕๔/๘ กันยายน ๒๕๖๐